# Conselleria d'Obres Públiques, Urbanisme i Transport de la Generalitat Valenciana

La Conselleria d'Obres Públiques, Urbanisme i Transport de la Generalitat Valenciana (COPUT) ha estat un departament o conselleria actiu en l'organigrama de la Generalitat des de l'època preautonòmica amb competències en matèria de vertebració del territori, paisatge, transports, ports, aeroports i obres públiques; amb agregacions o segregacions en funció del diversos governs, el que ha fet que adoptara diverses denominacions.
Des de la XI Legislatura (2023-2027) ha estat agregada amb les competències de medi ambient pel que és coneguda com a Conselleria de Medi Ambient, Aigua, Infraestructures i Territori.

## Històric de competències

La primera denominació que pren el departament és el de Conselleria d'Obres Púbiques i Urbanisme que es manté inalterat fins que se li afegeix les polítiques públiques en matèria de transport a la I Legislatura. La COPUT mantindrà l'estructura durant els diversos governs socialistes del president Joan Lerma (PSPV-PSOE), i el popular Eduardo Zaplana (PP).
El també popular Francisco Camps executa el primer canvi significatiu l'any 2003 (VI Legislatura) quan es decideix disgregar el departament en dos: la Conselleria d'Infraestructures i Transport amb competències en matèria d'obres públiques, transports, arquitectura, ports i costes, telecomunicacions i energia (aquestes darreres provinents de la conselleria d'Indústria); i la conselleria de Territori i Habitatge, responsable de les polítiques d'urbanisme i ordenació del territori, medi ambient i habitatge. L'any 2011 (VIII Legislatura) tornaran a agrupar-se en la Conselleria de Infraestructures, Territori i Medi Ambient que arrossega les competències mediambientals ja integrades en la conselleria de Territori i Habitatge de les anteriors legislatures.
L'arribada d'un nou govern de coalició del PSPV amb Compromís l'any 2015 (IX Legislatura) significa una tornada a l'estructura competencial originària de la conselleria però amb un nou nom: Conselleria d'Habitatge, Obres Públiques i Vertebració del Territori. El segon govern de Ximo Puig (X Legislatura) va canviar de nou la nomenclatura del departament amb la creació d'un departament d'Habitatge amb rang de conselleria i la històrica COPUT passa a ser coneguda amb el nom de Conselleria de Política Territorial, Obres Públiques i Mobilitat.
L'any 2023 (XI Legislatura) torna el PP a governar amb la coalició de Vox i el departament torna a dissoldre's amb la conselleria de Medi Ambient i passa a ser denominada Conselleria de Medi Ambient, Aigua, Infraestructures i Territori amb competències com la de gestió de recursos hídrics que havia estat vinculada a la conselleria d'Agricultura.

## Estructura orgànica

Aquesta conselleria queda estructurada en els òrgans superiors següents:
* Secretaria Autonòmica de Política Territorial, Urbanisme i Paisatge: Inmaculada Orozco Ripoll
** Direcció General de Política Territorial i Paisatge: Rosa Pardo Marín
** Direcció General d'Urbanisme: Vicente Joaquín García Nebot
* Secretaria Autonòmica d'Obres Públiques, Transport i Mobilitat Sostenible: María Pérez Herrero
** Direcció General d'Obres Públiques, Transport i Mobilitat Sostenible: Roser Obrer Marco
** Direcció General de Ports, Aeroports i Costes:
*** Emilio Miguel Obiol Menero (des de 31 de juliol de 2019 a 7 de setembre de 2020)
*** Maria Luisa Martínez Mora (des de 8 de setembre de 2020)
* Sotssecretaria: Rafael Francisco Briet Seguí

## Llista de dirigents

| # | Legislatura | Nom | Inici mandat | Fi mandat | Partit polític |
| Conselleria d'Obres Públiques i Urbanisme (1978-1981) ||||||||
| 1 | Preautonomia | Antoni Garcia Miralles | 10 d'abril de 1978 | 30 de juny de 1979 | PSPV |
| 2 | Preautonomia | Enric Monsonís Domingo | 30 de juny de 1979 | 17 de desembre de 1979 | UCD |
| 3 | Preautonomia | Antonio Espinosa Chapinal | 17 de desembre de 1979 | 15 de juliol de 1980 | UCD |
| 4 | Preautonomia | Josep Lluís Sorribes i Mur | 1 d'octubre de 1980 | 15 de setembre de 1981 | UCD |
| 5 | Preautonomia | Luis Verdú López | 15 de setembre de 1981 | 28 de juny de 1983 | UCD |
| Conselleria d'Obres Públiques, Urbanisme i Transport (1981-2003) ||||||||
| 6 | I | Vicente Llombart Rosa | 28 de juny de 1983 | 24 de juliol de 1985 | PSPV |
| 7 | I i II | Rafael Blasco Castany | 24 de juliol de 1985 | 30 de desembre de 1989 | PSPV |
| 8 | II i III | Eugenio Burriel de Orueta | 30 de desembre de 1989 | 6 de juliol de 1995 | PSPV |
| 9 | IV | Luis Fernando Cartagena Travesedo | 6 de juliol de 1995 | 16 de març de 1998 | PP |
| 10 | IV, V i VI | José Ramón García Antón | 16 de març de 1998 | 29 de juny de 2007 | PP |
| Dissolta (2003-2011) ||||||||
| Conselleria d'Infraestructures, Territori i Medi Ambient (2011-2015) ||||||||
| 11 | VIII | Isabel Bonig Trigueros | 22 de juny de 2011 | 30 de juny de 2015 | PP |
| Conselleria d'Habitatge, Obres Públiques i Vertebració del Territori (2015-2019) ||||||||
| 12 | IX | María José Salvador Rubert | 30 de juny de 2015 | 17 de juny de 2019 | PSPV |
| Conselleria de Política Territorial, Obres Públiques i Mobilitat (2019-2023) ||||||||
| 13 | X | Arcadi España García | 17 de juny de 2019 | 14 de maig de 2022 | PSPV |
| 14 | X | Rebeca Torró Soler | 14 de maig de 2022 | 18 de juliol de 2023 | PSPV |
| Dissolta (2023- ) ||||||||

## Referències

* ↑ «DECRET 7/2003, de 21 de juny, del president de la Generalitat, pel qual assigna competències a les conselleries.». DOGV n. 4.528 bis, 26-06-2003.
* 1 2 «DECRET 82/2019, de 21 de juny, del Consell, de nomenament d'alts càrrecs de l'Administració de la Generalitat.». DOCV de 26 de juny de 2019.
* ↑ «[http://www.dogv.gva.es/datos/2019/07/16/pdf/2019_7240.pdf DECRET 124/2019, de 5 de juliol, del Consell, pel qual es nomena la persona titular de la Direcció General de Política Territorial i Paisatge.]». DOCV de 16 de juliol de 2019.
* ↑ «DECRET 169/2019, de 26 de juliol, del Consell, de nomenament d'alts càrrecs de l'Administració de la Generalitat.». DOCV de 30 de juliol de 2019.
* ↑ «[http://www.dogv.gva.es/datos/2019/09/12/pdf/2019_8531.pdf DECRET 181/2019, de 6 de setembre, del Consell, de nomenament de Roser Obrer Marco com a directora general d'Obres Públiques, Transport i Mobilitat Sostenible.]». DOGV de 12 de setembre de 2019.
* ↑ «DECRET 169/2019, de 26 de juliol, del Consell, de nomenament d'alts càrrecs de l'Administració de la Generalitat.». DOGV de 30 de juliol de 2019.
* ↑ «[http://www.dogv.gva.es/datos/2020/09/07/pdf/2020_7091.pdf DECRET 123/2020, de 4 de setembre, del Consell, de cessament d'Emilio Miguel Obiol Menero com a director general de Ports, Aeroports i Costes.]». DOGV de 7 de setembre de 2020.
* ↑ «[http://www.dogv.gva.es/datos/2020/09/07/pdf/2020_7092.pdf DECRET 124/2020, de 4 de setembre, del Consell, de nomenament de María Luisa Martínez Mora com a directora general de Ports, Aeroports i Costes.]». DOGV de 7 de setembre de 2020.
* ↑ «[http://www.dogv.gva.es/datos/2019/07/02/pdf/2019_6760.pdf DECRET 101/2019, de 28 de juny, del Consell, pel qual nomena la persona titular de la Sotssecretaria de la Conselleria de Política Territorial, Obres Públiques i Mobilitat.]». DOGV de 2 de juliol de 2019.
* ↑ La conselleria canvia de nom pel de Conselleria d'Infraestructures i Transports el 2003